Ligte sneeu in Johannesburg veroorsaak choas op paaieFoto: ER24 Die sneeu het choas veroorsaak op die Goudstad se paaie. Paramedici van ER24 sê een persoon is beseer na vier botsings plaasgevind het in minder as ŉ half uur. Paramedici was onderweg na ŉ botsing in Meredale toe hulle op nog ŉ botsing afgekom het tussen die Kliprivier- en Xavierweg afritte. Terwyl paramedici ŉ man op die toneel behandel het, het hulle nog ŉ botsing sien plaasvind. Daar was ook ŉ botsing op die hoek van Rifle Range weg en Swartkoppies weg. ER24 het ŉ beroep gedoen op motoriste om versigtig te ry in die weersomstandighede. Intussen is rampbestuurspanne in KwaZulu-Natal ontplooi om te soek na mense wat in die sneeu vasgekeer is. Talle vragmotors en motors is weens swaar sneeu op die N3 tussen die Tugela-tolhek en Van Reenenspas naby Harrismith vasgekeer. Die pad is gesluit. Die N3 is vir verkeer gesluit en motoriste word aangeraai om die R103 as alternatiewe roete te gebruik.